Continua endavant a Burjassot l’activació de les antenes de telefonia mòbil 4G i 5G
2025-07-24

El servei mòbil de nova generació 4G i 5G sobre bandes de freqüència de 700 i 800 MHz dels principals operadors mòbils es trobarà disponible a Burjassot pròximament. Aquesta acció farà que els veïns i les veïnes del municipi gaudisquen de connexions mòbils d’alta velocitat amb una millor cobertura a l’interior dels edificis i en una major extensió geogràfica.

Per a garantir la compatibilitat de la xarxa mòbil de nova generació i la TDT, les operadores ofereixen als usuaris una sèrie de serveis tècnics de manera gratuïta. En concret, serà Llega700 l’entitat que s’encarregarà d’esmenar les incidències que es puguen donar en el senyal de televisió amb la nova activació.

Llega700 compta amb instal·ladors professionals i qualificats per a la instal·lació del filtre corresponent a les antenes de TV, podent-se fer la sol·licitud dels serveis en el període de sis mesos des de l’encesa dels nous mòduls. Amb tal fi, s’ha habilitat un telèfon d’atenció gratuït al qual poden recórrer tots els usuaris que necessiten sol·licitar l’actuació en les seues instal·lacions per a la solució de les afectacions i, d’aquesta manera, que puga restablir-se el servei TDT amb total normalitat.

El telèfon d’atenció gratuït és el 900 833 999 i la pàgina web, www.llega700.es.

Una vegada iniciada la prestació del servei, tal com han informat des de Llega700, en aqueix número de telèfon s’atendrà qualsevol sol·licitud de solució d’afectació que presenten els seus veïns.

Després de la notificació de l’afectació per part de la ciutadania, un tècnic qualificat es desplaçarà on s’haja detectat aquesta afectació i procedirà a realitzar les labors de condicionament necessàries per a solucionar-la. Tot això sense cap cost.